CELEX: 32014R1264
Language: ro
Date: 2014-11-26 00:00:00
Title: Regulamentul de punere în aplicare (UE) nr. 1264/2014 al Comisiei din 26 noiembrie 2014 de modificare a Regulamentului (UE) nr. 408/2011 de punere în aplicare a Regulamentului (CE) nr. 1185/2009 al Parlamentului European și al Consiliului privind statisticile referitoare la pesticide, în ceea ce privește formatul de transmitere  Text cu relevanță pentru SEE

27.11.2014   
            
            
               RO
            
            
               Jurnalul Oficial al Uniunii Europene
            
            
               L 341/6
            
         REGULAMENTUL DE PUNERE ÎN APLICARE (UE) NR. 1264/2014 AL COMISIEI
   din 26 noiembrie 2014
   de modificare a Regulamentului (UE) nr. 408/2011 de punere în aplicare a Regulamentului (CE) nr. 1185/2009 al Parlamentului European și al Consiliului privind statisticile referitoare la pesticide, în ceea ce privește formatul de transmitere
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1185/2009 al Parlamentului European și al Consiliului din 25 noiembrie 2009 privind statisticile referitoare la pesticide (1), în special articolul 5 alineatul (1),
   întrucât:
   
               (1)
            
            
               Regulamentul (CE) nr. 1185/2009 stabilește un cadru pentru producerea de statistici europene comparabile referitoare la comercializarea și utilizarea agricolă a pesticidelor.
            
         
               (2)
            
            
               În conformitate cu articolul 3 alineatul (3) din Regulamentul (CE) nr. 1185/2009, statele membre ar trebui să transmită datele statistice în format electronic, în conformitate cu un format tehnic adecvat care urmează să fie adoptat de către Comisie.
            
         
               (3)
            
            
               Regulamentul (UE) nr. 408/2011 al Comisiei (2) nu prevede formatul de transmitere a statisticilor privind utilizarea pesticidelor care ar trebui să fie transmise în 2015 și, prin urmare, ar trebui să fie modificat.
            
         
               (4)
            
            
               Măsurile prevăzute în prezentul regulament sunt conforme cu avizul Comitetului Sistemului Statistic European,
            
         ADOPTĂ PREZENTUL REGULAMENT:
   Articolul 1
   Regulamentul (UE) nr. 408/2011 se modifică după cum urmează:
   
               1.
            
            
               Articolele 1 și 2 se înlocuiesc cu următorul text:
               „Articolul 1
               Statele membre transmit datele statistice privind pesticidele menționate în anexele I și II la Regulamentul (CE) nr. 1185/2009 folosind definițiile structurii de date SDMX. Datele sunt furnizate Comisiei (Eurostat) prin intermediul serviciilor de la punctul de intrare unic sau sunt puse la dispoziție pentru extragerea de către Comisie (Eurostat) prin mijloace electronice.
               Articolul 2
               Structura datelor pentru transmiterea către Comisie (Eurostat) a datelor privind introducerea pe piață a pesticidelor este cea specificată în anexa I.
               Structura datelor pentru transmiterea către Comisie (Eurostat) a datelor privind utilizarea agricolă a pesticidelor este cea specificată în anexa II.”
            
         
               2.
            
            
               Anexa la Regulamentul (UE) nr. 408/2011 se modifică în conformitate cu anexa la prezentul regulament.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 noiembrie 2014.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 324, 10.12.2009, p. 1.
   
      (2)  Regulamentul (UE) nr. 408/2011 al Comisiei din 27 aprilie 2011 de punere în aplicare a Regulamentului (CE) nr. 1185/2009 al Parlamentului European și al Consiliului privind statisticile referitoare la pesticide, în ceea ce privește formatul de transmitere (JO L 108, 28.4.2011, p. 21).
   
      ANEXĂ
      „
            ANEXA I
            Structura datelor statistice privind introducerea pe piață a pesticidelor
            În fișierele transmise este utilizată următoarea structură de date:
            
                        Număr
                     
                     
                        Câmp
                     
                     
                        Observații
                     
                  
                        1
                     
                     
                        Țară
                     
                     
                        de exemplu, Franța
                     
                  
                        2
                     
                     
                        Anul
                     
                     
                        Anul de referință pentru date (de exemplu, 2010)
                     
                  
                        3
                     
                     
                        Grupa majoră
                     
                     
                        Coduri enumerate în anexa III la Regulamentul (CE) nr. 1185/2009
                     
                  
                        4
                     
                     
                        Categorii de produse
                     
                     
                         
                     
                  
                        5
                     
                     
                        Clasă chimică
                     
                     
                         
                     
                  
                        6
                     
                     
                        Substanță activă
                     
                     
                         
                     
                  
                        7
                     
                     
                        Valoarea observației (cantitatea vândută)
                     
                     
                        în kilograme de substanțe.
                     
                  
                        8
                     
                     
                        Pentru câmpurile 3, 4, 5 și 6, indicatorul de confidențialitate
                     
                     
                        Indicator
                     
                  
         
            ANEXA II
            Structura datelor statistice privind utilizarea agricolă a pesticidelor
            În fișierele transmise este utilizată următoarea structură de date:
            
                        Număr
                     
                     
                        Câmp
                     
                     
                        Observații
                     
                  
                        1
                     
                     
                        Țară
                     
                     
                        de exemplu, Franța
                     
                  
                        2
                     
                     
                        Anul
                     
                     
                        Anul de referință pentru date (de exemplu, 2010)
                     
                  
                        3
                     
                     
                        Cultură
                     
                     
                        Defalcare pe culturi unice
                     
                  
                        4
                     
                     
                        Substanță activă
                     
                     
                        Coduri enumerate în anexa III la Regulamentul (CE) nr. 1185/2009
                     
                  
                        5
                     
                     
                        Valoarea observației: cantitatea de substanță utilizată pe cultură
                     
                     
                        În kilograme de substanțe.
                     
                  
                        6
                     
                     
                        Valoarea observației: suprafața de recoltă tratată cu această substanță
                     
                     
                        În hectare
                     
                  
                        7
                     
                     
                        Indicator de confidențialitate
                     
                     
                        Indicator
                     
                  ”